[{"text_idx": "#000005", "text": "IsraddedigPorwch drwy ein pynciauCyrsiauPam astudio gyda ni?Diwrnodau Agored ac ymweliadauGwneud caisAriannu'ch astudiaethauFfioedd dysguCwrdd a\u0302\u2019n blogwyr myfyrwyrProsbectwsRhieni a chefnogwyrAthrawon a chynghorwyr gyrfaoeddCysylltu a\u0302 ni"}, {"text_idx": "#000008", "text": "Bywyd myfyrwyrLletyCyrsiau rhan amser i oedolionDatblygu proffesiynolCyrsiau byr ar-lein"}, {"text_idx": "#000009", "text": "o'n graddedigion mewn cyflogaeth a/neu\u2019n astudio ymhellach, i fod i ddechrau swydd neu gwrs newydd, neu wneud gweithgareddau eraill fel teithio."}, {"text_idx": "#000015", "text": "Cwrdd a\u0302\u2019n harloeswyrCampws ArloeseddEin partneriaethauNewyddion"}, {"text_idx": "#000019", "text": "Datblygwch eich gweithluAddysg broffesiynolArdystiad a hyfforddiant sgiliau TGRecriwtio ein myfyrwyr a'n graddedigionPartneriaethau trosglwyddo gwybodaethYsgoloriaethau Sgiliau Cyfnewid Gwybodaeth (KESS 2)"}, {"text_idx": "#000027", "text": "P\u2019un a ydych yn dechrau CV o\u2019r newydd neu\u2019n rhoi sglein newydd ar hen un, mae cynfyfyrwyr Prifysgol Caerdydd yma i helpu. Cewch wybod beth mae ein harbenigwyr ym maes recriwtio ac Adnoddau Dynol yn ei argymell ar gyfer creu CV trawiadol yn y byd cystadleuol sydd ohoni."}, {"text_idx": "#000028", "text": "Mae Rebecca Sherlock yn Bartner Pobl yn The Wallich. Nod yr elusen hon yw helpu\u2019r digartref yng Nghymru. Mae ganddi bron i ddegawd o brofiad ym myd Adnoddau Dynol ac mae ganddi MSc mewn Rheoli Adnoddau Dynol. Mae hi wedi bod ar ddwy ochr y broses recriwtio, ac mae hi\u2019n ystyried y rhain fel y ddau awgrym pwysicaf ar gyfer ysgrifennu CV:"}, {"text_idx": "#000029", "text": "Fel aelod o\u2019r panel rydw i bob amser yn ymdrechu i ddod o hyd i wybodaeth/sgiliau trosglwyddadwy. O weld y rhain, gallaf ychwanegu sgo\u0302r o blaid yr ymgeisydd. Nid oes gan rai recriwtwyr, fodd bynnag, yr amser i wneud hyn, felly mae sicrhau eich bod yn cyrraedd eu meini prawf yn bwysig er mwyn sicrhau cyfweliad. Mae recriwtwyr yn aml, yn defnyddio eu manyleb person fel sylfaen ar gyfer y sgorio, ac ni allant ychwanegu sgo\u0302r i\u2019ch cais os nad yw\u2019r wybodaeth yno, neu\u2019n hawdd ei chanfod."}, {"text_idx": "#000030", "text": "Os oes gennych gyfle i ddarparu llythyr eglurhaol hefyd, gwnewch hynny. Mae hyn yn golygu y gallwch sicrhau bod y teilwra ar gyfer y swydd, yn digwydd yn eich llythyr eglurhaol, yn hytrach na\u2019ch CV. Bydd hyn yn arbed amser i chi."}, {"text_idx": "#000031", "text": "Ychydig iawn o bobl fydd yn taro deuddeg yn gyfan gwbl o ran y disgrifiad swydd, a hynny o ganlyniad i gyd-destunau sefydliadol amrywiol y gweithle modern, felly os oes rhai sgiliau ar goll yna nodwch hynny, gan esbonio beth fyddech chi\u2019n barod i\u2019w wneud i bontio\u2019r bwlch. Mae hyn yn dangos egni ac ymrwymiad, ond mae hefyd yn dangos eich gallu i fynd i\u2019r afael a\u0302\u2019r bylchau."}, {"text_idx": "#000032", "text": "Pan fyddwch yn derbyn swydd, mae cadw prif CV er mwyn cofnodi profiadau newydd sydd a\u0302 rhagor o gyfrifoldebau ac atebolrwydd, yn ddefnyddiol. Mae\u2019n hawdd anghofio\u2019r profiadau wrth edrych yn o\u0302l ar eich swydd. O gofnodi wrth fynd ymlaen, byddwch chi\u2019n arbed amser ac ymdrech i chi\u2019ch hun o ran ceisio cofio, a gallai fod yn hwb da i\u2019r hyder braf pan fyddwch chi\u2019n darllen drwyddo, gan eich atgoffa o\u2019r hyn rydych chi wedi\u2019i gyflawni."}, {"text_idx": "#000033", "text": "Nid yn unig y mae hyn yn gyngor gwych ar gyfer paratoi i wneud cais am ddyrchafiad, ond mae hefyd yn ddefnyddiol ar gyfer nodi eich datblygiad proffesiynol parhaus os nad ydych yn yr arfer o wneud hynny."}, {"text_idx": "#000036", "text": "Dyma ei phrif gynghorion ar gyfer ysgrifennu CV trawiadol:"}, {"text_idx": "#000037", "text": "Mae recriwtwyr yn aml yn derbyn cannoedd o geisiadau. Gwnewch yn siw\u0302r bod eich CV yn hoelio eu sylw. Un tro, fe ddefnyddiodd ymgeisydd liwiau a naws-llais ein cwmni yn eu C.V \u2013 mae\u2019r C.V hwnnw yn un o\u2019r goreuon i mi ei weld erioed. Fe fynnodd ein sylw yn fwy na\u2019r ceisiadau eraill, ac roeddem wrth ein bodd bod yr ymgeisydd wedi cymryd amser i sicrhau bod eu CV yn cyd-fynd a\u0302\u2019n brand. Yn hytrach, felly, na defnyddio templed safonol, wedi\u2019i gynhyrchu\u2019n awtomatig, treuliwch ychydig o amser a gofal ar ei bersonoli er mwyn iddo\u2019ch adlewyrchu chi, a\u2019r swydd rydych chi\u2019n gwneud cais amdani. Gwnewch yn siw\u0302r eich bod yn prawf ddarllen popeth a\u2019ch bod wedi ymchwilio i\u2019r swydd ymlaen llaw."}, {"text_idx": "#000038", "text": "Camsyniad cyffredin yw bod yn rhaid i chi ffitio popeth rydych wedi\u2019i gyflawni yn eich CV. Golyga hyn, yn aml, bod y CV yn hir a di-ffocws, ac felly, ni fydd yn dal sylw recriwtwyr. Meddyliwch yn hytrach am y CV fel eich cyfle i dynnu sylw at gyflawniadau allweddol sy\u2019n berthnasol i\u2019r swydd rydych chi\u2019n mynd amdani. Ceisiwch gadw eich CV i ddwy dudalen o hyd a\u2019i deilwra ar gyfer y swydd a\u2019r fanyleb person dan sylw. Os nad oes gennych yr union brofiad, neu os mai dyma\u2019r tro cyntaf i chi chwilio am waith, yna byddwch yn greadigol! Defnyddiwch eich profiad o\u2019r brifysgol, o wirfoddoli neu o waith rhan-amser i dynnu sylw at sgiliau trosglwyddadwy a\u2019r hyn y gallwch ei gyflwyno i\u2019r ro\u0302l na allai eraill ei wneud."}, {"text_idx": "#000040", "text": "Oes, mae angen i chi sicrhau eich bod chi\u2019n hoelio sylw yn ystod y broses recriwtio, ond gwnewch hynny trwy fod yn chi eich hun. Pwysleisiwch eich cryfderau, a nodwch yn glir pam mai chi yw\u2019r ymgeisydd gorau ar gyfer y swydd benodol honno. Does dim pwynt dweud celwydd na gor-ddweud ynghylch eich profiad, fe ddaw hynny i\u2019r fei, ac ni fydd yn rhoi gogwydd positif ar bethau i chi. Byddai\u2019n well gan y rhan fwyaf o gyflogwyr gyflogi rhywun sydd a\u0302 meysydd i\u2019w datblygu, yn hytrach na\u2019r \u201cymgeisydd perffaith\u201d sydd, yn sydyn, angen cymorth annisgwyl."}, {"text_idx": "#000042", "text": "Hyd yn oed os ydych yn gwneud cannoedd o geisiadau er mwyn cael swydd am y tro cyntaf, bydd llond llaw o fa\u0302n newidiadau ar gyfer pob cais yn gwneud gwahaniaeth enfawr! Yn adran bywgraffiad eich CV, ychwanegwch deitl y swydd ac enw\u2019r cwmni. Mae hyn yn dangos eich bod yn gwneud cais a\u0302 gwir fwriad a diddordeb. Rhowch enw\u2019r cwmni ar y CV wrth safio\u2019r ddogfen e.e. \u201cAnna Griffin CV Starling Bank.\u201d Bydd hyn yn eich helpu i gyflwyno\u2019r CV cywir, a hefyd yn dangos eich bod wedi gwneud yr ymdrech a theilwra eich CV ar gyfer y swydd honno. Rydym yn aml yn derbyn cannoedd o geisiadau felly mae\u2019r camau bach hyn yn gwneud gwahaniaeth enfawr."}, {"text_idx": "#000044", "text": "Fy awgrym olaf yw; rydw i\u2019n cadw fy mhroffil LinkedIn yn gyfredol o ran unrhyw gyrsiau rwy\u2019n eu cwblhau neu rolau rwy\u2019n ymgymryd a\u0302 nhw. Rwy\u2019n gallu gwneud hyn ar yr ap, yn hawdd, ac yna pan fydd angen i mi ddiweddaru fy CV, rydw i\u2019n syml yn defnyddio\u2019r broses \u2018copi a gludo\u2019 i drosglwyddo\u2019r wybodaeth berthnasol."}, {"text_idx": "#000045", "text": "Mae Ricky yn arbenigwr recriwtio enwog ac yn enillydd cyfres deledu 2012, The Apprentice. Ef hefyd yw Sylfaenydd a Rheolwr Gyfarwyddwr ei asiantaeth recriwtio arbenigol ei hun o\u2019r enw Hyper Recruitment Solutions. Fel rhywun sy\u2019n darllen CVs bob dydd am yr 16 mlynedd diwethaf mae ganddo gyfrinachau ardderchog i ysgrifennu\u2019r CV perffaith:"}, {"text_idx": "#000046", "text": "Y rhan fwyaf o\u2019r amser, bydd eich CV naill ai\u2019n cael ei ddarllen gan arbenigwr llogi sy\u2019n edrych ar CVs bob dydd, neu reolwr cyflogi sydd am gyflogi rhywun y gallan nhw weithio gydag ef/hi. Os mai dim ond swyddogaethol yw\u2019r CV a dim ond yn dweud y ffeithiau, yna, a dweud y gwir, efallai y daw ar draws fel diflas. Os ydych am fanteisio i\u2019r eithaf ar eich siawns o gael eich cyflogi, neu o leiaf cyrraedd y cam cyfweld, yna mae angen i chi adlewyrchu eich hun ar eich CV. Gall proffil hynod ar y brig neu rai hobi\u0308au a diddordebau go iawn helpu i roi\u2019r Ffactor X hwnnw i chi."}, {"text_idx": "#000047", "text": "Mae CVs yn wych am ddweud wrth bobl beth rydych chi wedi\u2019i wneud, ond dydyn nhw ddim bob amser yn dweud wrth bobl beth rydych chi wedi bod yn \u201cwych am ei wneud\u201d. Y ffordd orau o gyflwyno hyn yw nodi 1-2 gyflawniad allweddol fesul ro\u0302l ar eich CV. Meddyliwch am ble rydych chi wedi arbed amser neu arian cwmni, meddyliwch sut cyfrannoch chi\u2019n bersonol at wneud hyn ac nid beth \u201cwnaethon ni\u201d. I fi, dyma\u2019r gwahaniaeth rhwng rhywun rwy\u2019n ei benodi i wneud swydd, a rhywun rwy\u2019n ei benodi a fydd yn ardderchog mewn swydd."}, {"text_idx": "#000048", "text": "Mae cymuned Prifysgol Caerdydd yn griw sy\u2019n barod iawn eu cymwynas ac yma i\u2019ch helpu yn eich gyrfa ddewisol. Gallwch bori drwy eu cyngor a\u2019u hawgrymiadau ar ystod eang o bynciau busnes yn ein cyfres \u2018Bossing It\u2019."}, {"text_idx": "#000049", "text": "Bywyd ar o\u0302l CaerdyddChevron right"}, {"text_idx": "#000051", "text": "Oni nodir fel arall, mae'r safbwyntiau a geir yn y blog hwn yn perthyn i'r awdur ac nid ydynt o reidrwydd yn cynrychioli barn Prifysgol Caerdydd."}]